*Projekts*

**Ministru kabineta rīkojuma projekta “Par apropriācijas pārdali”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai (apstiprināts ar Ministru kabineta 2016.gada 3.maija rīkojumu Nr.375 “Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai”) 110.3. pasākums “Nodrošināt pedagogu profesionālo pilnveidi, stiprinot valsts ģimnāzijas un speciālās izglītības attīstības centrus kā reģionālos metodiskos centrus un pedagogu tālākizglītības centrus”. 2. Izglītības attīstības pamatnostādņu 2014.-2020.gadam (apstiprinātas Saeimā 2014.gada 22.maijā) 3.2. rīcības virziena “Efektīva izglītības finanšu resursu pārvaldība” 2.uzdevums “Atbalsts valsts ģimnāzijām reģionālā metodiskā centra funkciju veikšanai”.3. Likuma par budžetu un finanšu vadību 9.panta trīspadsmitā daļa.4. Likuma “Par valsts budžetu 2017.gadam” 31.panta 5.punkts.5. Ministru kabineta 2010.gada 16.marta noteikumi Nr.256 “Noteikumi par kārtību, kādā ministrijām un citām centrālajām valsts iestādēm tiek veikta apropriācijas pārdale starp programmām, apakšprogrammām un izdevumu ekonomiskās klasifikācijas kodiem”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pedagogu profesionālā pilnveide turpmākajos gados tiks turpināta kontekstā ar kompetenču pieejā veidota vispārējās izglītības satura ieviešanu, kas tiks veikta Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” **8.3.1.specifiskā atbalsta mērķa “Attīstīt kompetenču pieejā balstītu vispārējās izglītības saturu”** 8.3.1.1.pasākuma “Kompetenču pieejā balstīta vispārējās izglītības satura aprobācija un ieviešana” projekta īstenošanas ietvaros. Minētā projekta īstenošanas laikā paredzēts izglītot 6 000 pedagogu, kas ir aptuveni ceturtā daļa no vispārējās izglītības programmu īstenošanā strādājošo pedagogu kopējā skaita. Ekonomiskās sadarbības un attīstības organizācijas Starptautiskās skolēnu novērtēšanas programmas (turpmāk – OECD PISA) kompetenču pieejā veidoto starptautisko mērījumu rezultāti rāda, ka Latvijā ir salīdzinoši neliels relatīvais skaits izglītojamo ar augstiem un visaugstākiem sasniegumiem matemātikā, dabaszinātnēs un (apjēgtā) lasītprasmē, savukārt vislabākie rezultāti OECD PISA mērījumos ir valsts ģimnāziju skolēniem, arī vislielākā pieredze darbam ar talantīgajiem skolēniem, vērtējot kopumā, ir valsts ģimnāziju pedagogiem. Tādējādi valsts ģimnāzijām ir bijusi un arī turpmāk būs būtiska loma Latvijas skolēnu izcilības veicināšanā. Līdz ar to Izglītības un zinātnes ministrijas (turpmāk – Ministrija) ieskatā ir nozīmīgi iesaistīt valsts ģimnāziju pedagogogus un metodisko resursu citu izglītības iestāžu pedagogu profesionālās kompetences pilnveidē kompetenču pieejā veidota izglītības satura ieviešanas kontekstā.Valsts ģimnāzijas ir pašvaldību dibinātās izglītības iestādes un sadarbību ar tām Ministrija veic uz savstarpēji noslēgtu līgumu vai vienošanos pamata. Plānojot 2017.gada budžeta izdevumus, Ministrijai nebija zināms, vai kompetenču pieejā veidotā jaunā pamatizglītības satura ieviešanas aktuālo prioritāšu kontekstā valsts ģimnāzijas piekritīs paplašinātam, salīdzinājumā ar iepriekšējiem gadiem, darba apjomam citu vispārējās izglītības iestāžu pedagogu profesionālās pilnveides nodrošināšanai reģionālā un valsts mērogā. Šāda vienošanās ar valsts ģimnāziju pilnvarotajiem pārstāvjiem Ministrijas izveidotās darba grupas (izveidota ar Ministrijas 2016.gada 23.decembra rīkojumu Nr.461 “Par darba grupas valsts ģimnāziju attīstībai izveidi)” ietvaros tika panākta 2017.gada 21.februāra sanāksmē. Saskaņā ar likuma “Par valsts budžetu 2017.gadam” (turpmāk – likums) 31.panta 5.punktu finanšu ministram ir tiesības veikt apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram likumā noteiktās apropriācijas ietvaros, nepiemērojot likuma 30.panta nosacījumus (tai skaitā: (a) likuma 30.panta 1.punkta nosacījumu par to, ka kopējais pārdales apjoms starp pamatbudžeta programmām (apakšprogrammām) nedrīkst izraisīt katras atsevišķās programmas (apakšprogrammas) palielinājumu, kas būtu lielāks par 5 procentiem no programmai (apakšprogrammai) apstiprinātās gada apropriācijas apjoma; (b) likuma 30.panta 10.punkta nosacījumu, ka nav pieļaujama apropriācijas pārdale citiem mērķiem no jaunajām politikas iniciatīvām 2015.–2017.gadam piešķirtā finansējuma, neatliekamajiem pasākumiem 2016.–2018.gadam un jaunajām politikas iniciatīvām un citiem prioritārajiem pasākumiem 2017.–2019.gadam piešķirtā finansējuma), ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali. Minētā norma arī nosaka, ka šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu dienu laikā no attiecīgās informācijas saņemšanas nav iebildusi pret apropriācijas pārdali.Lai nodrošinātu pedagogu sagatavošanu kompetenču pieejā balstīta pamatizglītības satura plānotajai ieviešanai no 2018.gada 1.septembra, nepieciešams 2017.gada ietvaros nodrošināt papildu valsts budžeta līdzekļu piešķiršanu 27 valsts ģimnāziju organizētai pedagogu profesionālajai pilnveidei reģionālā un valsts mērogā.Lai valsts ģimnāzijām būtu iespēja uzsākt citu izglītības iestāžu pedagogu profesionālās kompetences pilnveidi kompetenču pieejā veidota izglītības satura ieviešanā paplašinātā apjomā, salīdzinot ar 2016.gadu, tām ir nepieciešams papildu finansējums un savlaicīgi noslēgti Ministrijas un valsts ģimnāziju sadarbības līgumi (vienošanās) par valsts ģimnāzijām veicamo darbu citu izglītības iestāžu pedagogu profesionālās kompetences pilnveidē.Ievērojot minēto, Ministrija ir izstrādājusi Ministru kabineta rīkojuma projektu “Par apropriācijas pārdali” (turpmāk – Rīkojuma projekts), paredzot apropriācijas pārdali no Ministrijas 2017.gada budžeta apakšprogrammas 01.11.00 “Pedagogu profesionālās kompetences pilnveidošana” uz apakšprogrammu 01.08.00 “Vispārējās izglītības atbalsta pasākumi” 96 464 *euro* apmērā.Rīkojuma projekta mērķis ir Latvijas vispārējās izglītības iestāžu pedagogu profesionālās kompetences pilnveide kompetenču pieejas izglītības satura apguvē ieviešanai pamatizglītībā, palielinot valsts ģimnāziju lomu pedagogu profesionālās pilnveides organizēšanā un akcentējot vispārizglītojošo skolu darbu ar talantīgajiem skolēniem un skolēniem ar mācību sasniegumiem virs valsts vidējā līmeņa. Rīkojuma projekta būtība ir Ministrijas 2017.gada valsts budžeta apropriācijas pārdale, lai piešķirtu papildu valsts budžeta finansējumu valsts ģimnāzijām pedagogu profesionālās kompetences pilnveides organizēšanai reģionālā un valsts mērogā. |
| 3. | Projekta izstrādē iesaistītās institūcijas | Ministrija, valsts ģimnāzijas. |
| 4. | Cita informācija | Rīkojuma projekts tiešā veidā attiecas uz izglītības un zinātnes politiku. Pastarpināti Rīkojuma projekts attiecas uz budžeta un finanšu politiku. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekta mērķgrupa ir valsts ģimnāzijas un vispārējās izglītības programmu īstenošanā strādājošie pedagogi. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts šo jomu neskar. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | **Turpmākie trīs gadi (*euro*)** |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (2017.) gadu** | **izmaiņas, salīdzinot ar kārtējo (2017.) gadu** | **izmaiņas, salīdzinot ar kārtējo (2017.) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | *0* | *0* | *0* | *0* | *0* |
| 1.2. valsts speciālais budžets | *0* | *0* | *0* | *0* | *0* |
| 1.3. pašvaldību budžets | *0* | *0* | *0* | *0* | *0* |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets | *0* | *0* | *0* | *0* | *0* |
| 2.3. pašvaldību budžets | *0* | *0* | *0* | *0* | *0* |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets | *0* | *0* | *0* | *0* | *0* |
| 3.3. pašvaldību budžets | *0* | *0* | *0* | *0* | *0* |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | X | **0** | **0** | **0** | **0** |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | *0* | *0* | *0* | *0* |
| 5.2. speciālais budžets | *0* | *0* | *0* | *0* |
| 5.3. pašvaldību budžets | *0* | *0* | *0* | *0* |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Jautājums ir saistīts ar finanšu līdzekļu iekšējo pārdali Ministrijas budžeta ietvaros, kā rezultātā Ministrijas 2017.gada izdevumi nemainās.Izdevumi Ministrijas budžeta apakšprogrammā 01.11.00 “Pedagogu profesionālās kompetences pilnveidošana” samazināsies par 96 464 *euro*.Izdevumi Ministrijas apakšprogrammā 01.08.00 “Vispārējās izglītības atbalsta pasākumi” palielināsies par 96 464 *euro.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

*Anotācijas IV, V, VI un VII sadaļa – Rīkojuma projekts šīs jomas neskar.*

Izglītības un zinātnes ministrs Kārlis Šadurskis

Vizē: Valsts sekretāre Līga Lejiņa

06.04.2017. 15:50

1212

Ē.Sīka 67047976,

eriks.sika@izm.gov.lv

I.Pavloviča 67047860,

initra.pavlovica@izm.gov.lv